CELEX: C2004/201/42
Language: sk
Date: 2004-08-07 00:00:00
Title: Vec T-190/04: Žaloba podaná dňa 24. mája 2004: Société Freixenet S.A. proti Úradu pre harmonizáciu vnútorného trhu

7.8.2004   
            
            
               SK
            
            
               Úradný vestník Európskej únie
            
            
               C 201/20
            
         Žaloba podaná dňa 24. mája 2004: Société Freixenet S.A. proti Úradu pre harmonizáciu vnútorného trhu
   (Vec T-190/04)
   (2004/C 201/42)
   Jazyk konania: francúzština
   Société Freixenet S.A., so sídlom v Sant Sadurní d'Anoia (Španielsko), v zastúpení: Fernand de Visscher, Emmanuel Cornu, Eric De Gryse a Donatienne Moreau, advokáti, podal dňa 24. mája 2004 na Súd prvého stupňa Európskych spoločenstiev žalobu proti Úradu pre harmonizáciu vnútorného trhu.
   Žalobca navrhuje, aby Súd prvého stupňa:
   
               —
            
            
               zrušil rozhodnutie štvrtého odvolacieho senátu Úradu pre harmonizáciu vnútorného trhu z 11. februára 2004 (vec R 97/2001-4) a rozhodol, že prihláška ochrannej známky spoločenstva č. 32532 sa uverejní v súlade s článkom 40 nariadenia č. 40/94;
            
         
               —
            
            
               subsidiárne zrušil rozhodnutie štvrtého odvolacieho senátu Úradu pre harmonizáciu vnútorného trhu z 11. februára 2004 (vec R 97/2001-4);
            
         
               —
            
            
               zaviazal Úrad pre harmonizáciu vnútorného trhu na náhradu trov konania.
            
         Dôvody žaloby a hlavné tvrdenia
   
               Prihlasovateľ ochrannej známky spoločenstva:
            
            
               Žalobca.
            
         
               Prihlasovaná ochranná známka spoločenstva:
            
            
               Trojrozmerná ochranná známka v tvare bielej vybrúsenej fľaše (prihláška č. 32532)
            
         
               Výrobky a služby:
            
            
               Výrobky triedy 33 (perlivé vína)
            
         
               Rozhodnutie prieskumového oddelenia:
            
            
               Zamietnutie prihlášky.
            
         
               Rozhodnutie odvolacieho senátu:
            
            
               Zamietnutie odvolania.
            
         
               Dôvody žaloby:
            
            
               Porušenie článku 73 nariadenia Rady (ES) č. 40/94(1
                  ) tým, že rozhodnutie odvolacieho senátu je založené na viacerých skutočnostiach, ku ktorým žalobca nemal možnosť predložiť svoje pripomienky a porušenie článku 7 odsek 1 písmeno b a článku 7 odseku 3 tohto nariadenia založené na skutočnosti, že dotknutá ochranná známka má vlastnú rozlišovaciu spôsobilosť.